ઉપરોક્ત પરિપ્રેક્ષ્યમાં ભાજપની હાલત અત્યારે સાપે છછુંદર ગળ્યા જેવી થઈ છે. ભાજપના ચૂંટણી વ્યૂહરચનાકારોનો એક વર્ગ માને છે કે, રામમંદિરના મુદ્દામાં હવે ખાસ કસ રહ્યો નથી. ટૂંકમાં, રામના નામે હવે રાજતિલક થાય એ વાતમાં માલ નથી, પરંતુ સામાપક્ષે બીજો વર્ગ કહે છે કે, રામની અવગણના કરવાથી રાજકીય નુકસાન થશે તો? ટૂંકમાં, રામનો મુદ્દો ચૂંટણી જીતાડી ન શકે પરંતુ હરાવી શકે ખરો?! સાથો સાથ હકીકત એ છે કે ભાજપ પાસે આજની તારીખે ૨૦૧૪ની માફક એન્ટિ એસ્ટાબ્લિશમેન્ટનો અનૂકુળ માહોલ નથી..